હા પંક્તિ તારા કરતાં પણ વધારે હું તને ઓળખું છું. કેવી રીતે કરણ? આગળના સ્ટેશન પર કરણ અને પંક્તિ ઉતરી ગયા ત્યાંથી કરણ પંક્તિને લઈને પોતાના ઘરે ગયો. એક બેડરૂમ અને કિચન વાળું એ ઘર એકદમ વ્યવસ્થિત ગોઠવેલું હતું. કરણ પંક્તિને પોતાના રૂમમાં લઈ ગયો. રુમમાં જતાની સાથે જ પંક્તિની આંખો પહોળી થઈ ગઈ. રુમની દિવાલ પર પંક્તિના સ્કૂલ ટાઈમથી લઈને હમણાં સુધીના બધા જ ફોટોગ્રાફ તારીખ પ્રમાણે લગાવેલા હતા. કરણ પંક્તિનો સિનિયર હતો. કરણ અને પંક્તિ દિલ્લીની સ્કૂલમાં સાથે ભણતા હતા. સ્કૂલ ટાઈમથી કરણ પંક્તિને ચાહતો હતો. દિવાલ પર લગાવેલી દરેક નાની નાની ડિટેલ્સ અને ઈન્ટરવ્યૂના કંટિગ્સ એ દિવાલ પર લગાવેલા હતા.કરણે પંક્તિ સામે જોઈને કહ્યું પંક્તિ મેં હંમેશા તારી અંદર રહેલી જીંદગીને જીવતી સતત ધબકતી અને હવાની જેમ મહેસુસ થતી પંક્તિને પ્રેમ કર્યો છે. મારે એ પંક્તિ સાથે જીવવું છે. એ પંક્તિને મળવું છે. પંક્તિની આંખોમાંથી આસું આવી ગયા એ એટલું જ બોલી શકી મારે પણ એ જ પંક્તિને મળવું છે અને કરણે પંક્તિને ગળે લગાવી દીધી અને એણે મનમાં જ કહ્યું ડેડી તમારી પંક્તિને મેં આઝાદ કરી દીધી છે.